stanford-oval/wikipedia huggingface dataset:
กีฬาวอลเลย์บอลในโอลิมปิกฤดูร้อน 2024 – ทีมชาย
รอบสุดท้าย > สายการแข่งขัน

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|   | รอบก่อนรองชนะเลิศ | รอบก่อนรองชนะเลิศ |  |  | รอบรองชนะเลิศ | รอบรองชนะเลิศ |  |  | นัดชิงเหรียญทอง | นัดชิงเหรียญทอง |
 
|   | 5 สิงหาคม | 5 สิงหาคม |  |  |  |  |  |  |  |  |
|   | 5 สิงหาคม | 5 สิงหาคม |  |  |  |  |  |  |  |  |
|   |  อิตาลี | 3 |  |  |  |  |  |  |  |  |
|   |  อิตาลี | 3 |  |  | 7 สิงหาคม | 7 สิงหาคม |  |  |  |  |
|   |  ญี่ปุ่น | 2  |  |  | 7 สิงหาคม | 7 สิงหาคม |  |  |  |  |
|   |  ญี่ปุ่น | 2  |  |  |  อิตาลี | 0 |  |  |  |  |
|   | 5 สิงหาคม | 5 สิงหาคม |  |  |  อิตาลี | 0 |  |  |  |  |
|   | 5 สิงหาคม | 5 สิงหาคม |  |  |  ฝรั่งเศส | 3  |  |  |  |  |
|   |  ฝรั่งเศส | 3 |  |  |  ฝรั่งเศส | 3  |  |  |  |  |
|   |  ฝรั่งเศส | 3 |  |  |  |  |  |  | 10 สิงหาคม | 10 สิงหาคม |
|   |  เยอรมนี | 2  |  |  |  |  |  |  | 10 สิงหาคม | 10 สิงหาคม |
|   |  เยอรมนี | 2  |  |  |  |  |  |  |  ฝรั่งเศส | 3 |
|   | 5 สิงหาคม | 5 สิงหาคม |  |  |  |  |  |  |  ฝรั่งเศส | 3 |
|   | 5 สิงหาคม | 5 สิงหาคม |  |  |  |  |  |  |  โปแลนด์ | 0  |
|   |  สโลวีเนีย | 1 |  |  |  |  |  |  |  โปแลนด์ | 0  |
|   |  สโลวีเนีย | 1 |  |  | 7 สิงหาคม | 7 สิงหาคม |  |  |  |  |
|   |  โปแลนด์ | 3  |  |  | 7 สิงหาคม | 7 สิงหาคม |  |  |  |  |
|   |  โปแลนด์ | 3  |  |  |  โปแลนด์ | 3 |  |  |  |  |
|   | 5 สิงหาคม | 5 สิงหาคม |  |  |  โปแลนด์ | 3 |  |  |  |  |
|   | 5 สิงหาคม | 5 สิงหาคม |  |  |  สหรัฐ | 2  |  |  | นัดชิงเหรียญทองแดง | นัดชิงเหรียญทองแดง |
|   |  สหรัฐ | 3 |  |  |  สหรัฐ | 2  |  |  | นัดชิงเหรียญทองแดง | นัดชิงเหรียญทองแดง |
|   |  สหรัฐ | 3 |  |  |  |  |  |  | 9 สิงหาคม | 9 สิงหาคม |
|   |  บราซิล | 1  |  |  |  |  |  |  | 9 สิงหาคม | 9 สิงหาคม |
|   |  บราซิล | 1  |  |  |  |  |  |  |  อิตาลี | 0 |
|   |  |  |  |  |  |  |  |  |  อิตาลี | 0 |
|   |  |  |  |  |  |  |  |  |  สหรัฐ | 3  |
|   |  |  |  |  |  |  |  |  |  สหรัฐ | 3  |
รอบสุดท้าย > รอบก่อนรองชนะเลิศ

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 5 ส.ค. | 09:00 | สโลวีเนีย   | 1–3 |   โปแลนด์  | 20–25 | 26–24 | 19–25 | 20–25 |   | 85–99 | P2รายงาน |
| 5 ส.ค. | 13:00 | อิตาลี   | 3–2 |   ญี่ปุ่น  | 20–25 | 23–25 | 27–25 | 26–24 | 17–15 | 113–114 | P2รายงาน |
| 5 ส.ค. | 17:00 | ฝรั่งเศส   | 3–2 |   เยอรมนี  | 18–25 | 26–28 | 25–20 | 25–21 | 15–13 | 109–107 | P2รายงาน |
| 5 ส.ค. | 21:00 | สหรัฐ   | 3–1 |   บราซิล  | 26–24 | 28–30 | 25–19 | 25–19 |   | 104–92 | P2รายงาน |
รอบสุดท้าย > รอบรองชนะเลิศ

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 7 ส.ค. | 16:00 | โปแลนด์   | 3–2 |   สหรัฐ  | 25–23 | 25–27 | 14–25 | 25–23 | 15–13 | 104–111 | P2รายงาน |
| 7 ส.ค. | 20:00 | อิตาลี   | 0–3 |   ฝรั่งเศส  | 20–25 | 21–25 | 21–25 |   |   | 62–75 | P2รายงาน |
รอบสุดท้าย > นัดชิงเหรียญทองแดง

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 9 ส.ค. | 16:00 | อิตาลี   | 0–3 |   สหรัฐ  | 23–25 | 28–30 | 24–26 |   |   | 75–81 | P2รายงาน |
รอบสุดท้าย > นัดชิงเหรียญทอง

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 10 ส.ค. | 13:00 | ฝรั่งเศส   | 3–0 |   โปแลนด์  | 25–19 | 25–20 | 25–23 |   |   | 75–62 | รายงาน |
เมโอโตะอิวะ

เมโอโตะอิวะ  หรือ หินคู่แต่งงาน
เมโอโตะอิวะ (ญี่ปุ่น: 夫婦岩; โรมาจิ: Meoto Iwa) หรือชื่ออื่น ๆ เช่น หินแต่งงาน, หินคู่รัก เป็นเกาะหินโด่งสองก้อนนอกชายฝั่งทะเลของเมืองฟูตามิ จังหวัดมิเอะ ประเทศญี่ปุ่น หินทั้งสองเชื่อมกันด้วยเชือกเส้นใหญ่ที่เรียกว่า "ชิเมนาวะ" หินนี้ถือเป็นหินศักดิ์สิทธิ์ของศาลเจ้าชินโตฟูตามิ โอกิตามะ (ญี่ปุ่น: 二見興玉神社; โรมาจิ: Futami Okitama Jinja) ตามศาสนาชินโตถือว่าหินทั้งสองสื่อถึงการรวมกันของการสร้างคามิสององค์ คือ อิซานามิ และ อิซานางิ หินทั้งสองจึงเป็นเหมือนสัญลักษณ์ของความเป็นหนึ่งเดียวในการแต่งงานของบุรุษและสตรี ส่วนเชือกที่ใช้เชื่อมนั้นมีน้ำหนักกว่าหนึ่งตัน จึงต้องมีการเปลี่ยนประจำหลายครั้งต่อปีในพิธีพิเศษ หินก้อนที่สูงกว่าสื่อถึงบุรุษ บนยอดมีเสาโทริอิตั้งอยู่ หินทั้งสองก้อนนี้ในยามน้ำลงจะเห็นว่าจริง ๆ แล้วเชื่อมกัน
ศาลเจ้าโอกิตะมะนั้นสร้างขึ้นด้วยศรัทธาต่อซารูตาฮิโกะโนะโอคามิ (Sarutahiko Ōkami) และอูกาโนมิตามะ (Ukanomitama) รอบ ๆ ศาลเจ้าสามารถพบรูปปั้นกบอยู่รายรอบ ศาลเจ้านี้ตั้งอยู่ไม่ไกลจากศาลเจ้าอิเซะ ศาลเจ้าสำคัญสูงสุดของชินโต
ตูปะนาซิ

ตูปะนาซิ เป็นขนมท้องถิ่น ที่ชาวมมุสลิมสามจังหวัดชายแดนภาคใต้ นิยมทำรับประทานมาตั้งแต่อดีต มักทำในวันสําคัญอย่างวันฮารีรายอ เป็นต้น ลักษณะเป็นคล้ายข้าวอัด รสจืด ห่อด้วยใบมะพร้าวอ่อนสาน ทรงสี่เหลี่ยมจตุรัส กินคู่กับซามา หรือสมัน
ความเป็นมา

ตูปะนาซิ มีถิ่นกำเนิดจากประเทศอินโดนีเซีย มีลักษณะเป็นข้าวเจ้าต้มสุกห่อด้วยใบมะพร้าวอ่อนที่สานเป็นทรงสี่เหลี่ยมจตุรัส ทำกินในช่วงเฉลิมฉลองในสัปดาห์ที่สองของเดือนเชาวาล สำหรับในประเทศไทยนิยมทำรับประทานในเทศกาลฮารีรายอ เพื่อใช้เป็นอาหารรับแขก มอบให้ญาติแทนความเคารพ เป็นสัญลักษณ์ของความนับถือและสานสัมพันธ์ไมตรี
ความแตกต่างระหว่าง ตูปะนาซิ กับ ตูปะ

ตูปะ คือ ข้าวต้มใบกะพ้อ เป็นขนมที่นิยมทำเป็นอาหารสัญลักษณ์ของเทศกาลฮารีรายอ เช่นกัน ทว่าตูปะ ใช้ข้าวเหนียว และปรุงรสในตัว ส่วนตูปะนาซิ เป็นข้าวเจ้าอัด รสจืด กินคู่กับสมัน
น้ำตกสิรินธร

น้ำตกสิรินธร ตั้งอยู่ในเขตรักษาพันธุ์สัตว์ป่าฮาลา-บาลา ต.โล๊ะจูด อ.แว้ง จ.นราธิวาส นอกจากเป็นแหล่งท่องเที่ยวแห่งหนึ่งของจังหวัดนราธิวาสแล้ว ยังมีแหล่งน้ำศักดิ์สิทธิ์เพื่อทำน้ำพระพุทธมนต์ศักดิ์สิทธิ์อีกด้วย
ลักษณะและความเป็นมา

น้ำตกสิรินธร มีลักษณะที่ต่างจากน้ำตกทั่วไป เพราะสายน้ำไม่ได้ไหลตกจากผาสูงโดยตรง แต่ลักษณะเป็นธารน้ำที่ไหลไล่ระดับลงมาจากแนวป่าสูง มีแอ่งน้ำเป็นช่วง ๆ และมีลานหินกว้าง เดิมชื่อ “ลาตอยือรา” ซึ่งแปลว่า “น้ำตกต้นไทร”
เมื่อวันที่ 5 กันยายน 2525 สมเด็จพระเทพรัตนราชสุดาฯ สยามบรมราชกุมารี ทรงเสด็จเยี่ยม และพระราชทานนามน้ำตกแห่งนี้เป็น น้ำตกสิรินธร
นอกจากนี้โดยรอบน้ำตกสิรินธรยังมีโครงการสำรวจและรวบรวมพันธุ์ไม้ดอกไม้ประดับของป่าภาคใต้ ในสมเด็จพระเทพรัตนราชสุดาฯ สยามบรมราชกุมารี อีกด้วย
น้ำตกสิรินธร เปิดให้เข้าชมเวลา 08.30-16.00 น.
ความสำคัญ

แอ่งน้ำที่น้ำตกสิรินธร ถูกเลือกเป็นน้ำอภิเษกพระราชพิธีบรมราชาภิเษก พระเจ้าอยู่หัวรัชกาลที่ 10 ซึ่งเป็นแหล่งที่ 2 ของจังหวัดนราธิวาส (แหล่งที่ 1 คือ บ่อน้ำคลองน้ำแบ่ง บ้านกูจำ หมู่ที่ 3 ต.ไพรวัน อ.ตากใบ)
ก่อนหน้านี้ แหล่งน้ำศักดิ์สิทธิ์ บริเวณน้ำตกสิรินธร ถูกใช้ในการทำน้ำพระพุทธมนต์ศักดิ์สิทธิ์ทูลเกล้าฯ ถวายในพระราชพิธีมหามงคลเฉลิมพระชนมพรรษา 6 รอบ พระบาทสมเด็จพระปรมินทรมหาภูมิพลอดุลยเดช บรมนาถบพิตร เมื่อ พ.ศ. 2542 และ ใช้ในพิธีเสกน้ำพระพุทธมนต์ศักดิ์สิทธิ์ เพื่อทูลเกล้าฯ ถวาย พระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในโอกาสพระราชพิธีมหามงคลเฉลิมพระชนมพรรษา 80 พรรษา 5 ธันวาคม 2550 อีกด้วย
โชโกลาเต

เครื่องดื่มช็อกโกแลตร้อนของฟิลิปปินส์
| --- | --- |

ประเทศต้นกำเนิด:  ฟิลิปปินส์
สี: น้ำตาล
รสชาติ: ช็อกโกแลต
ส่วนผสม: ช็อกโกแลต นม (หรือ น้ำ) น้ำตาล
สินค้าที่เกี่ยวข้อง: ช็อกโกแลตร้อน
โชโกลาเต (ตากาล็อก: Tsokolate IPA: [tʃoko'late] choh-koh-lah-teh บางครั้งสะกดว่า chocolate) เป็นเครื่องดื่มช็อกโกแลตร้อนของฟิลิปปินส์ โชโกลาเต ทำจากเมล็ดโกโก้ที่คั่วและอัดเป็นก้อนซึ่งเรียกว่า ตับลียา (tabliya) ซึ่งนำไปละลายในน้ำและนม ตามธรรมเนียมแล้วโชโกลาเตจะทำในกาเฉพาะที่เรียกว่า โชโกลาเตรา และคนอย่างแรงให้เข้ากันด้วยไม้คนที่เรียกว่าโมลีนิลโล คล้ายคลึงกับช็อกโกแลตร้อนแบบสเปนหรือแบบเม็กซิโก ซึ่งจะทำให้เครื่องดื่มที่ได้มีฟองฟูทั่ว โชโกลาเต จะปรุงแต่งรสให้หวานโดยใช้น้ำตาลมัสโกวาโด และมีเนื้อสัมผัสที่หยาบเป็นเอกลักษณ์
โชโกลาเต นิยมดื่มในมื้อเช้าเคียงกับขนมหวานที่เรียกว่า กากานิน ขนมปัง ปันเดซัล หรือขนมอบอื่น ๆ นอกจากนี้ยังนิยมดื่มในช่วงเทศกาลคริสต์มาส โดยเฉพาะเด็ก
ชื่อ

โชโกลาเต ในภาษากาปัมปางัน เรียกว่า ซุกลาตี (suklati) ในภาษามากินดาเนา เรียกว่า ซีกูลาเต (sikulate) และในภาษากลุ่มวิซายัน เรียกว่า ซิกวาเต (sikwate) หรือ ซีกูวาเต (sikuwate) ซึ่งต่างก็มีรากศัพท์มาจาก โชโกลาเต (chocolate) ในภาษาสเปน ซึ่งมาจาก โชโกลัตล์ (xocolātl) ในภาษานาวัตล์
ตับลียา

ตับลียา (tabliya) ตับเลยา (tableya) หรือตับเลอา (tablea) เป็นชื่อเรียกเม็ดหรือก้อนโกโก้ที่ได้จากการคั่ว บด และอัดเองภายในบ้าน ชื่อนี้มาจากคำว่า ตาบลิยา (tablilla) ในภาษาสเปน การทำ ตับลียา จะเริ่มต้นจากการนำเมล็ดจากผลโกโก้สุกไปตากแห้งสองถึงสามวัน จากนั้นจึงนำไปกะเทาะเปลือกและคั่ว แล้วจึงนำไปบดให้เหลวข้นเป็นเนื้อเดียวกัน ปั้นขึ้นรูปเป็นแผ่นหรือก้อน แล้วนำไปผึ่งให้แห้ง
ตับลียา ยังสามารถนำไปใช้ทำอาหารหวานชนิดอื่นนอกเหนือจาก โชโกลาเต ได้ ที่ได้รับความนิยมมากที่สุด ได้แก่ ชัมโปราโด ซึ่งเป็นข้าวต้มที่ทำจากข้าวเหนียวปรุงรสช็อกโกแลต
การเตรียม โชโกลาเต

โชโกลาเต ตามธรรมเนียมดั้งเดิมจะเริ่มต้นจากการต้มน้ำและนมในกาคอสูงที่เรียกว่า โชโกลาเตรา โดยเมื่อเริ่มเกิดฟองแล้วจะยก โชโกลาเตรา ออกจากไฟแล้วใส่ก้อน ตับลียา ลงไปสองสามก้อน จากนั้นจึงเติมน้ำตาลมัสโกวาโด นมหรือครีมเพิ่มลงไปตามชอบ หลังจากนั้นจึงใช้ไม้คนที่เรียกว่า โมลีนิลโล สอดเข้าไปทางด้านบนแล้วใช้ฝ่ามือสองข้างปั่นหมุน โมลีนิลโล อย่างรวดเร็วเพื่อตีฟอง แล้วจึงรินเสิร์ฟในถ้วย
ในยุคปัจจุบันอาจจะใช้อุปกรณ์ชนิดอื่นเช่นที่ตีไข่ เครื่องปั่น หรือเครื่องทำฟองนมเพื่อตีฟองแทน โมลีนิลโล ได้ นอกจากนี้ยังสามารถเติมส่วนผสมอื่นลงไปได้ เช่น อบเชย วานิลลา ข้าวเม่าแบบฟิลิปปินส์ที่เรียกว่า ปีนีปิก หรือ เครื่องดื่มแอลกอฮอล์อย่างรัม หรือเตกิลา เป็นต้น อย่างไรก็ตาม ช็อกโกแลตที่ใช้ต้องอยู่ในรูป ตับลียา เท่านั้น ผงโกโก้นำมาใช้แทนไม่ได้เนื่องจากจะให้เนื้อสัมผัสหรือรสชาติที่ไม่เหมือนกับเมื่อใช้ ตับลียา
คุณค่าเชิงวัฒนธรรม

โชโกลาเต นิยมดื่มในมื้อเช้าหรืออาหารว่างมื้อบ่าย อาหารที่นิยมรับประทานเคียงกับ โชโกลาเต ได้แก่ ปันเดซัล ปูโตมายา ปูโตบุมโบง ชูร์โร เอนไซมาดา บุนยูเอโล ซูมัน เคโซงปูติ และ บีบิงกา เป็นต้น นอกจากนี้ยังนิยมดื่มในช่วงเทศกาลคริสต์มาส โดยเฉพาะเด็ก
ในนวนิยาย อันล่วงละเมิดมิได้ โดยโฮเซ รีซัล นักเขียนคนสำคัญและวีรบุรุษแห่งประเทศฟิลิปปินส์ บาทหลวงซัลวีซึ่งเป็นตัวร้ายของเรื่องถูกกล่าวหาว่าจงใจเสิร์ฟ โชโกลาเต ที่เข้มข้น (espeso) ให้แขกคนสำคัญ และเสิร์ฟอย่างเจือจาง (aguado) ให้แขกที่เขาคิดว่าไม่สำคัญ โดยพูดเป็นนัยกับคนรับใช้ว่า "chocolate, eh?" หรือ "chocolate, ah?" โดยที่ "eh" และ "ah" ที่จริงแล้วนั้นย่อมาจาก espeso และ aguado ผู้บรรยายในเรื่องเล่าว่าไม่แน่ใจว่าเป็นแค่ข้อเหยียดหยันหรือไม่เพราะว่าเรื่องเล่าแบบเดียวกันก็ถูกใช้กับบาทหลวงคนอื่น ๆ หรืออาจจะเป็นธรรมเนียมปฏิบัติของคณะฟรันซิสกันที่บาทหลวงซัลวีสังกัดอยู่ก็ได้ วลี "Chocolate Eh" และ "Chocolate Ah" จากนวนิยายเรื่องนี้ได้ถูกร้านอาหารบางแห่งนำไปปรับใช้
ดูเพิ่ม

กีนูติล
ชัมโปราโด
กาเปงบาราโก
ก้อนตับลียา ชัมโปราโด และ โชโกลาเต
โชโกลาเต เคียงกับขนม ซูมัน และมะม่วงคาราบาวสุก
ซีนางัก

| --- | --- |

ชื่ออื่น: ข้าวผัดกระเทียม ข้าวกระเทียม ข้าวผัดฟิลิปปินส์
มื้อ: อาหารจานหลัก
แหล่งกำเนิด: ฟิลิปปินส์
ภูมิภาค: ฟิลิปปินส์ และยังได้รับความนิยมในอินโดนีเซีย มาเลเซีย และสิงคโปร์
ผู้สร้างสรรค์: ชาวฟิลิปปินส์
ส่วนผสมหลัก: ข้าว กระเทียม และน้ำมัน
รูปแบบอื่น: ข้าวผัดอาลีเก ข้าวผัดบาโกโอง
 ตำราอาหาร: ซีนางัก   สื่อ: ซีนางัก
ซีนางัก (ตากาล็อก: sinangag) ข้าวผัดกระเทียม หรือ ข้าวกระเทียม เป็นข้าวผัดแบบฟิลิปปินส์ที่ปรุงโดยการผัดข้าวสุกกับกระเทียม โดยทั่วไปจะนิยมใช้ข้าวเหลือจากมื้อก่อนหน้าเนื่องจากเนื้อข้าวจะแน่นกว่าและผ่านกระบวนการหมักมาแล้วเล็กน้อย ซีนางักที่ปรุงเสร็จแล้วจะโรยด้วยกระเทียมเจียว เกลือ พริกไทยดำ และบางครั้งจะโรยต้นหอมสับด้วย
ซีนางักนิยมรับประทานร่วมกับเนื้อแห้ง เช่น เบคอน ไส้กรอกแบบแห้งหรือ โลงกานีซา ตาปา หรือเนื้อเค็มตากแห้ง สแปม หรือแฮมกระป๋อง และ ดาอิง หรือปลาเค็มแห้ง เป็นต้น และอาจจะรับประทานร่วมกับไข่กวนหรือไข่ดาว ข้าวผัดชนิดนี้ไม่เหมือนกับข้าวผัดชนิดอื่นเนื่องจากมีเครื่องปรุงหลักเพียงสองอย่างได้แก่ข้าวและกระเทียม เพื่อไม่ให้กลบรสชาติของกับข้าว ในบริเวณหมู่เกาะวิซายัส ซีนางักมักจะปรุงแต่งด้วยเกลือเฉพาะที่เรียกว่า อาซินตีบูโอก
ซีนางักมักรับประทานเป็นอาหารเช้าและใช้ข้าวที่เหลือจากมื้อก่อนหน้า บางครั้งก็จะปรุงในน้ำที่เหลือจากอาโดโบ ชาวฟิลิปปินส์ถือว่าการใช้ข้าวหุงสุกใหม่มาผัดซีนางักเป็นเรื่องไม่สมควร
ดูเพิ่ม

ข้าวผัดอาลีเก
ข้าวผัดบาโกโอง
ข้าวผัด
อาหารฟิลิปปินส์
สำนักงานสภาความมั่นคงแห่งชาติ

| --- | --- |
Office of the National Security Council
เครื่องหมายสำนักนายกรัฐมนตรี
ภาพรวมสำนักงาน
ก่อตั้ง: 30 กันยายน พ.ศ. 2502; 65 ปีก่อน (2502-09-30)
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่: ทำเนียบรัฐบาลไทย และศูนย์ราชการเฉลิมพระเกียรติ 80 พรรษา 5 ธันวาคม 2550
บุคลากร: 355 คน (พ.ศ. 2562)
งบประมาณต่อปี: 279,600,500 บาท (พ.ศ. 2568)
ฝ่ายบริหารสำนักงาน: ฉัตรชัย บางชวด, เลขาธิการ รัชกรณ์ นภาพรพิพัฒน์, รองเลขาธิการ วรณัฐ คงเมือง, รองเลขาธิการ สรพงค์ ศรียานงค์, รองเลขาธิการ (รักษาราชการ)
ต้นสังกัดสำนักงาน: สำนักนายกรัฐมนตรี
เว็บไซต์: www.nsc.go.th
สำนักงานสภาความมั่นคงแห่งชาติ (อังกฤษ: Office of the National Security Council) เป็นส่วนราชการสังกัดสำนักนายกรัฐมนตรี ทำหน้าที่เป็นสำนักงานเลขานุการของสภาความมั่นคงแห่งชาติ มีหน้าที่จัดนโยบายและแผนระดับชาติว่าด้วยความมั่นคงและเสนอแนะและให้ความเห็นชอบต่อสภาหรือคณะรัฐมนตรีเพื่อให้พิจารณากำหนดนโยบายและยุทธศาสตร์เกี่ยวกับความมั่นคงแห่งชาติ
ประวัติ

ภายหลังการปรับปรุงโครงสร้างของสภาป้องกันราชอาณาจักร ในปี พ.ศ. 2502 โดยมีบทบัญญัติให้ยกเลิกสภาป้องกันราชอาณาจักร และประกาศใช้พระราชบัญญัติสภาความมั่นคงแห่งชาติ พ.ศ. 2502 เป็น สภาความมั่นคงแห่งชาติ
ภายใต้พระราชบัญญัติสภาความมั่นคงแห่งชาติ พ.ศ. 2502 มาตรา 7 ได้กำหนดไว้ว่า "ให้มีสำนักงานสภาความมั่นคงแห่งชาติ มีหน้าที่ดำเนินกิจการให้เป็นไปตามมติของสภาความมั่นคงแห่งชาติ และให้มีเลขาธิการสภาความมั่นคงแห่งชาติ เป็นผู้บังคับบัญชารับผิดชอบ และจะให้มีรองเลขาธิการสภาความมั่นคงแห่งชาติ เป็นผู้ช่วยปฏิบัติราชการก็ได้"
สำนักงานสภาความมั่นคงแห่งชาติจึงได้จัดตั้งขึ้นตามพระราชบัญญัตินี้ พร้อมกับสภาความมั่นคงแห่งชาติเป็นส่วนราชการที่มีฐานะเป็นกรม สังกัดสำนักนายกรัฐมนตรี และขึ้นตรงต่อนายกรัฐมนตรี โดยมีหัวหน้าส่วนราชการซึ่งเรียกชื่อว่า "เลขาธิการสภาความมั่นคงแห่งชาติ" เป็นข้าราชการพลเรือนระดับปลัดกระทรวง และข้าราชการประจำในสำนักสภาความมั่นคงแห่งชาติก็เป็นข้าราชการพลเรือน ยกเว้นข้าราชการที่มาช่วยราชการจากส่วนราชการอื่น ซึ่งมีทั้งที่เป็นข้าราชการทหาร และข้าราชการตำรวจ
การดำเนินงานของสภาความมั่นคงแห่งชาติในระยะเริ่มแรก ซึ่งมีพลตรีหลวงวิจิตรวาทการ เป็นเลขาธิการสภาความมั่นคงแห่งชาติ การจัดและการดำเนินงานของสภาความมั่นคงแห่งชาติได้จัดขึ้นโดยอาศัยหลักการประหยัด แต่ให้ทำงานได้ผล ทั้งนี้ในฐานะที่ท่านดำรงตำแหน่งปลัดบัญชาการสำนักนายกรัฐมนตรีอยู่ด้วย นอกจากจะอาศัยส่วนหนึ่งของตึกบัญชาการสำนักนายกรัฐมนตรี เป็นที่ตั้งของสำนักงานสภาความมั่นคงแห่งชาติ และได้ยืมตัวข้าราชการจากส่วนราชการอื่น ๆ ในสำนักนายกรัฐมนตรี มาช่วยราชการเป็นประจำ
การแบ่งส่วนราชการ > การแบ่งส่วนราชการในระยะแรก

ช่วง พ.ศ. 2502 กำหนดให้แบ่งเป็น 3 ส่วน คือ ส่วนกลาง ส่วนนโยบาย และส่วนประสานงาน ซึ่งรับรูปแบบมาจากหน่วยงานความมั่นคงของสหรัฐอเมริกา โดยเฉพาะส่วนนโยบายได้แบ่งออกเป็น 4 กอง คือ กองการเมืองภายใน กองการเมืองภายนอก กองนโยบายเศรษฐกิจ และกองนโยบายการทหาร
การแบ่งส่วนราชการ > พ.ศ. 2506

บทบัญญัติภายใต้ประกาศสำนักนายกรัฐมนตรี พ.ศ. 2506 แบ่งส่วนราชการเป็น 4 ส่วน คือ 1) สำนักงานเลขานุการกรม ซึ่งแบ่งออกเป็น 2 แผนก คือ แผนกสารบรรณและแผนกคลัง 2) กอง 1 3) กอง 2 4) กอง 3 และ 5) กอง 4 ซึ่งการแบ่งส่วนราชการออกเป็นกองหมายเลขนี้ จำแนกตามภารกิจงานความมั่นคงที่เกี่ยวข้อง
การแบ่งส่วนราชการ > พ.ศ. 2508

เมื่อ 16 สิงหาคม พ.ศ. 2508 สำนักงานสภาความมั่นคงแห่งชาติ ได้จัดตั้งกอง 5  เพื่อทำหน้าที่ด้านเลขานุการและติดต่อประสานงาน
การแบ่งส่วนราชการ > พ.ศ. 2513

พลเอก จิร วิชิตสงคราม ในฐานะเลขาธิการ ได้จัดตั้งกองเพิ่มขึ้นอีก 1 กอง คือ กอง 6 จัดตั้งเมื่อ 17 มีนาคม พ.ศ. 2513 เพื่อทำหน้าที่รองรับงานด้านการเตรียมพร้อมแห่งชาติ
การแบ่งส่วนราชการ > พ.ศ. 2516

เมื่อวันที่ 12 กุมภาพันธ์ พ.ศ. 2523 ได้จัดตั้งกอง 7 เพื่อทำหน้าที่ด้านกิจการพิเศษ ที่ไม่อยู่ในภาระหน้าที่ของกองหนึ่งกองใดโดยเฉพาะ เช่น งานอำนวยการข่าวกรอง และงานแก้ไขปัญหาก่อการร้ายสากล เป็นต้น
การแบ่งส่วนราชการ > พ.ศ. 2541

ได้มีการแบ่งส่วนราชการสำนักงานสภาความมั่นคงแห่งชาติเสียใหม่โดยแบ่งออกเป็น 1 สำนัก 7 กอง อันได้แก่ ๑) สำนักงานเลขานุการกรม 2) กองความมั่นคงด้านการป้องกันประเทศ 3) กองความมั่นคงด้านการเมือง 4) กองความมั่นคงกิจการพิเศษ 5) กองความมั่นคงด้านวิทยาศาสตร์ เทคโนโลยี พลังงาน ทรัพยากรธรรมชาติและสิ่งแวดล้อม 6) กองความมั่นคงด้านเศรษฐกิจ 7) กองความมั่นคงด้านสังคมจิตวิทยา และ 8) กองอำนวยการข่าวกรองความมั่นคง
การแบ่งส่วนราชการ > พ.ศ. 2545

สมัยนายกรัฐมนตรีพันตำรวจโท ทักษิณ ชินวัตร ได้มีการปฏิรูประบบราชการ โดยแบ่งส่วนราชการเมื่อ 9 ตุลาคม พ.ศ. 2545 ตามกฎกระทรวงการแบ่งส่วนราชการสำนักงานสภาความมั่นคงแห่งชาติ สำนักนายกรัฐมนตรี พ.ศ. 2545 ได้แบ่งส่วนราชการภายใน ออกเป็น 4 สำนัก 1 กอง ประกอบด้วย 1) สำนักงานเลขานุการกรม 2) กองอำนวยการข่าวกอง 3) สำนักความมั่นคงกิจการชายแดนและการป้องกันประเทศ 4) สำนักความมั่นคงกิจการภายในประเทศ และ 5) สำนักความมั่นคงกิจการภายนอกประเทศ
การแบ่งส่วนราชการ > ส่วนราชการในปัจจุบัน

มติคณะรัฐมนตรีเมื่อวันที่ 24 กุมภาพันธ์ 2563 รับทราบร่างกฎกระทรวงแบ่งส่วนราชการสำนักงานสภาความมั่นคงแห่งชาติ สำนักนายกรัฐมนตรี พ.ศ. .... ที่สำนักงานคณะกรรมการกฤษฎีกาตรวจพิจารณาแล้ว และมีสาระสำคัญเป็นการแบ่งส่วนราชการของสำนักงานสภาความมั่นคงแห่งชาติ สำนักนายกรัฐมนตรี เพื่อให้สอดคล้องกับภารกิจที่เพิ่มขึ้นและเหมาะสมกับสภาพของงานที่เปลี่ยนแปลงไป อันจะทำให้การปฏิบัติภารกิจตามอำนาจหน้าที่มีประสิทธิภาพและประสิทธิผลยิ่งขึ้น และให้สำนักเลขาธิการคณะรัฐมนตรีส่งร่างกฎกระทรวงดังกล่าวให้สำนักงานสภาความมั่นคงแห่งชาติเพื่อนำเสนอนายกรัฐมนตรีพิจารณาลงนาม และประกาศในราชกิจจานุเบกษาต่อไป
โดยสาระสำคัญของร่างกฎกระทรวงฯ ได้ปรับปรุงการแบ่งส่วนราชการ สมช. ตามกฎกระทรวงแบ่งส่วนราชการสำนักงานสภาความมั่นคงแห่งชาติ สำนักนายกรัฐมนตรี พ.ศ. 2563 แบ่งส่วนราชการ ออกเป็น 4 ภารกิจ ดังนี้ กลุ่มภารกิจนโยบายและบริหารแผนงานความมั่นคง, กลุ่มภารกิจยุทธศาสตร์และอำนวยความมั่นคงเฉพาะด้าน, กลุ่มภารกิจสนับสนุนทางวิชาการและเครือข่ายการมีส่วนร่วม, กลุ่มภารกิจสนับสนุนทางการบริหาร โดยจัดแบ่ง เป็นหน่วยงานระดับกอง ที่มีผู้บังคับบัญชาเป็น ตำแหน่งอำนวยการระดับสูง คือ กองความมั่นคงภายในประเทศ  กองความมั่นคงนะหว่างประเทศ  กองความมั่นคงกิจการชายแดนและประเทศรอบบ้าน กองความมั่นคงจังหวัดชายแดนภาคใต้และชนต่างวัฒนธรรม  กองความมั่นคงด้านการเตรียมพร้อมและการป้องกันประเทศ  กองความมั่นคงเกี่ยวกับภัยคุกคามข้ามชาติ กองประเมินภัยคุกคาม  กองกองนโยบายและยุทธศาสตร์ความมั่นคง และสำนักงานเลขาธิการ  กองที่มีผู้บังคับบัญชาเป็นผู้อำนวยการระดับต้น  คือ กองความมั่นคงทางทะเล  และมีหน่วยงานระดับกลุ่มงาน ซึ่งมีผู้บังคับบัญชาในสายงานวิชาการระดับชำนาญการพิเศษ เป็นผู้บังคับบัญชา คือ กลุ่มพัฒนาระบบบริหาร กลุ่มตรวจสอบภายใน กลุ่มกฎหมาย และศูนย์ปฏิบัติการต่อต้านการทุจริต
อำนาจหน้าที่

ตามพระราชบัญญัติสภาความมั่นคงแห่งชาติ พ.ศ. 2559 มาตรา 21 กำหนดให้มีสำนักงานสภาความมั่นคงแห่งชาติ มีอำนาจหน้าที่ดังต่อไปนี้
รับผิดชอบในงานธุรการของสภา และศึกษาและรวบรวมข้อมูลด้านความมั่นคงที่เกี่ยวกับ งานของสภา
จัดทำร่างนโยบายและแผนระดับชาติว่าด้วยความมั่นคงแห่งชาติตามเป้าหมายและแนวทาง ที่สภากำหนดเพื่อเสนอต่อสภา
เสนอแนะและให้ความเห็นต่อสภาหรือคณะรัฐมนตรีเพื่อประกอบการพิจารณากำหนดนโยบาย ยุทธศาสตร์ แผนงาน และการอื่นที่เกี่ยวข้องกับความมั่นคงแห่งชาติ
ให้คำปรึกษา เสนอแนะ และให้ความเห็น ตลอดจนอำนวยการและประสานการปฏิบัติงานใด ๆ เพื่อให้เป็นไปตามนโยบายและแผนระดับชาติว่าด้วยความมั่นคงแห่งชาติกับหน่วยงานที่เกี่ยวข้อง
ติดตาม ประเมิน วิเคราะห์ และแจ้งเตือนสถานการณ์ด้านความมั่นคง การเปลี่ยนแปลง ของสถานการณ์ สภาวะแวดล้อมด้านความมั่นคงในเชิงยุทธศาสตร์ พิสูจน์ทราบและคาดการณ์ภัยคุกคาม และการประเมินกำลังอำนาจของชาติ
ประสานงานหรือร่วมมือกับหน่วยงานต่างประเทศในกิจการด้านความมั่นคงระหว่างประเทศ ด้านความมั่นคงในเชิงยุทธศาสตร์ ด้านการประเมินสภาวะแวดล้อม และด้านวิชาการที่เกี่ยวกับความมั่นคง
ศึกษา วิจัย รวบรวม พัฒนา ส่งเสริม และเผยแพร่ข้อมูลหรือองค์ความรู้เกี่ยวกับ ความมั่นคงแห่งชาติ
ปฏิบัติหน้าที่อื่นตามที่บัญญัติไว้ในพระราชบัญญัตินี้และกฎหมายอื่น หรือตามที่สภา นายกรัฐมนตรี หรือคณะรัฐมนตรีมอบหมาย
กล่าวโดยสรุป สำนักงานสภาความมั่นคงแห่งชาติ เป็นหน่วยงานรับผิดชอบการจัดทำนโยบายและแผนปฏิบัติการ ที่ตอบสนองต่อการเตรียมรับมือ ป้องกัน และตอบสนองภัยคุกคามด้านต่าง ๆ ที่ส่งผลกระทบต่อผลประโยชน์ของชาติ โดยปัจจุบัน รับผิดชอบการจัดทำนโยบายด้านความมั่นคงหลัก คือ นโยบายและแผนระดับชาติว่าด้วยความมั่นคงแห่งชาติ ซึ่งฉบับปัจจุบันคือ ระยะ พ.ศ. 2566-2570 สถาะปัจจุบัน อยู่ระหว่างเสนอทูลเกล้าฯ รวมทั้ง แผนปฏิบัติการที่รองรับภัยคุกคามด้านต่าง ๆ อาทิ แผนเตรียมพร้อมแห่งชาติและแผนบริหารวิกฤตการณ์ แผนความมั่นคงแห่งชาติทางทะเล นโยบายการบริหารและการพัฒนาจังหวัดชายแดนภาคใต้ แผนการพัฒนาพื้นที่เพื่อเสริมความมั่นคงของชาติ เป็นต้น
สถานที่ตั้งของสำนักงาน

สำนักงานสภาความมั่นคงแห่งชาติ มีที่ตั้ง 3 แห่ง คือ อาคารสำนักงานสภาความมั่นคงแห่งชาติ ทำเนียบรัฐบาล, อาคาร 20 ทำเนียบรัฐบาล และศูนย์ราชการเฉลิมพระเกียรติ 80 พรรษา 5 ธันวาคม 2550 (อาคารบี) แจ้งวัฒนะ
ฮาเก้น-ดาส

| --- | --- |

ประเภท: บริษัทย่อย
อุตสาหกรรม: ค้าปลีก
ก่อตั้ง: เดอะบร็องซ์, รัฐนิวยอร์ก (1961)
ผู้ก่อตั้ง: รูเบน (Reuben) และโรส แมททัส (Rose Mattus)
สำนักงานใหญ่: โอคแลนด์ แคลิฟอร์เนีย สหรัฐอเมริกา
ผลิตภัณฑ์: ไอศกรีม
บริษัทแม่: เจเนรัลมิลส์ (ประเทศอื่น ๆ)
แผนก: เนสท์เล่ ไอศครีม (สหรัฐอเมริกา และ แคนาดา)
เว็บไซต์: HaagenDazs.com
ฮาเก้น-ดาส (อังกฤษ: Häagen-Dazs /ˈhɑːɡəndɑːz/)  คือเครื่องหมายการค้าไอศกรีม ก่อตั้งโดยรูเบน (Ruben) และโรส แมททัส (Rose Mattus) ที่เมืองเดอะบร็องซ์ รัฐนิวยอร์ก ในปี 1961 
ฮาเก้น-ดาสเริ่มต้นขึ้นด้วยไอศกรีมเพียง 3 รสชาติ ได้แก่ รสวานิลลา ช็อคโกแลต และรสกาแฟ และบริษัท ฮาเก้น-ดาสก็ได้ เปิดตัวร้านขายปลีกร้านแรกขึ้นที่เมืองบรุกลิน รัฐนิวยอร์ก ในวันที่ 15 พฤศจิกายน ปี ค.ศ. 1976 
ปัจจุบันธุรกิจไอศกรีม ฮาเก้น-ดาส มีเครือข่ายแฟรนไชส์อยู่ทั่วประเทศอเมริกาและในอีกหลายประเทศทั่วโลก
จุดเด่นอย่างหนึ่งของไอศกรีมฮาเก้น-ดาสคือ การที่ฮาเก้น-ดาส เป็นเพียงหนึ่งในไม่กี่แบรนด์ไอศกรีมที่ไม่ใช้วัตถุเจือปน เช่น กัวกัม, แซนแทน กัม, หรือ คาราจีแนน จากการอ้างอิงในเว็บไซต์ฮาเก้น-ดาส ปัจจุบันพวกเขาเริ่มใช้น้ำเชื่อมจากข้าวโพดในการทำไอศกรีมรสชาติต่าง ๆ เช่น รสวานิลลา สวิส อัลมอนต์ 
นอกเหนือจากไอศกรีม ฮาเก้น-ดาสยังผลิตไอศกรีมแท่ง ไอศกรีมเค้ก ไอศกรีมจากน้ำผลไม้ โฟรเซ่นโยเกิร์ต และไอศกรีมเจนลาโต้ เพื่อจัดจำหน่ายอีกด้วย
แผนที่สาขาฮาเก้น-ดาสทั่วโลก
ที่มาของชื่อ

แมททัสเป็นผู้คิดค้นตำว่าฮาเก้น-ดาส ซึ่งออกเสียงตามแบบภาษาเดนิช ทั้งนี้เพื่อเป็นการระลึกถึงและเพื่อยกย่องการปฏิบัติต่อชาวยิวในประเทศเดนมาร์กเป็นอย่างดีในช่วงสงครามโลกครั้งที่สอง นอกจากนั้นเขายังได้รวมเอาแผนที่ประเทศเดนมาร์กไว้ในป้ายตราสินค้าแบบแรก ๆ อีกด้วย
อย่างไรก็ตามชื่อฮาเก้น-ดาสไม่ได้มาจากภาษาเดนิช มันไม่มีทั้งเครื่องหมายบนสระในภาษาเยอรมัน (‘) และ ทวิอักษร (อักษรคู่ที่ออกเสียงเดี่ยว) ทั้งยังไม่มีความหมายหรือประวัติของคำในภาษาใดก่อนมันจะถูกคิดขึ้นมา
แมททัสรู้สึกว่าเดนมาร์กเป็นที่รู้จักดีในเรื่องของผลิตภัณฑ์จากนม และมีภาพลักษณ์เชิงบวกในประเทศสหรัฐอเมริกา ในปี 1999 ดอริส เฮอร์ลี่ ลูกสาวของแมททัสกล่าวกับสารคดีของสถานีโทรทัศน์ PBS ถึงการคิดค้นชื่อแบรนด์ของพ่อเธอว่า เขานั่งบนโต๊ะในห้องครัวและพูดคำต่าง ๆ ซึ่งไม่มีความหมายเป็นเวลาหลายชั่วโมง กระทั่งเขาค้นพบคำที่รวมกันแล้วเขาชอบมากที่สุด โดยเหตุผลที่เขาเลือกใช้วิธีนี้ก็เพื่อให้ได้มาซึ่งชื่อที่มีเอกลักษณ์และไม่เหมือนใคร
ที่มาของชื่อ > กรณีขัดแย้งกับ Frusen Gladje

ในปี 1980 บริษัทฮาเก้น-ดาส ล้มเหลวในการฟ้องร้อง Frusen Gladje ผู้ผลิตไอศกรีมสัญชาติอเมริกันซึ่งก่อตั้งในปีเดียวกันกับฮาเก้น ดาส ในกรณีที่ Frusen ใช้กลยุทธ์การสร้างแบรนด์ต่างชาติที่ลักษณะคล้ายกัน
วลี Frusen Gladje ที่พูดโดยปราศจากสำเนียงที่คมชัด จะมีความหมายในภาษาสวีเดนว่า หวานเย็น (frozen delight)
ในปี 1985 Frusen Gladje ถูกขายให้กับคราฟท์ เจเนรัล ฟู้ดส์ ซึ่งโฆษกหญิงของบริษัทคราฟท์กล่าวว่า คราฟท์ได้ขายใบอนุญาตของ Frusen Gladje ให้กับบริษัท ยูนิลีเวอร์ ในปี 1993 แต่โฆษกยูนิลีเวอร์อ้างว่าใบอนุญาตของ Frusen Gladje ไม่ได้เป็นส่วนหนึ่งของข้อตกลง ภายหลังจากนั้นมาก็ไม่มีการปรากฏของ Frusen Gladje อีกเลย
สินค้า

ไอศกรีมฮาเก้น-ดาส มีทั้งรสชาติดั้งเดิมหลายรสชาติ และรสชาติเฉพาะของทางร้าน เช่น รสวานิลลา สวิส อัลมอนต์ และ รสบานานา ฟอสเตอร์ ในตลาดไอศกรีม ฮาเก้นถือเป็นแบรนด์ระดับซูเปอร์ พรีเมี่ยม  ด้วยเนื้อไอศกรีมที่อัดแน่น (มีฟองอากาศเพียงเล็กน้อยผสมเข้าไปในเนื้อไอศกรีมระหว่างกรรมวิธีทำ) นอกจากนี้ฮาเก้น-ดาส ยังไม่ใช้วัตถุเจือปนอาหารใด นอกเหนือจากไข่แดงและไขมันนมปริมาณมาก 
ลูกค้าของฮาเก้น-ดาส จะได้รับคำแนะนำให้เก็บรักษาไอศกรีมไว้ในอุณหภูมิ 0 องศาฟาเรนไฮต์ ซึ่งต่ำกว่าอุณหภูมิมาตรฐานที่ใช้เก็บไอศกรีมโดยทั่วไป ทั้งนี้ก็เพื่อคงสภาพเนื้อไอศกรีมตามแบบฉบับฮาเก้น-ดาส 
ไอศกรีมฮาเก้น-ดาส มีวางขายอยู่ทั่วไปทั้งในห้างสรรพสินค้า และร้านขายปลีกฮาเก้น-ดาส ซึ่งจะเสริฟทั้งไอศกรีมโคน ไอศกรีมซันเด และอื่น ๆ อีกมากมาย